Neustadt-palkinto

Neustadt-palkinto eli Neustadtin kansainvälinen kirjallisuuspalkinto () on joka toinen vuosi myönnettävä kirjallisuuspalkinto. Sitä pidetään yleisesti maailman arvostetuimpana kirjallisuuspalkintona heti Nobelin kirjallisuuspalkinnon jälkeen. Palkinto myönnetään elämäntyöstä, ei yksittäisestä teoksesta.

Neustadt-palkinto on mittavin Yhdysvalloista peräisin oleva kansainvälinen kirjallisuuspalkinto. Palkinnon saajaa ei ole rajattu esimerkiksi proosan, lyriikan tai näytelmäkirjallisuuden alueeseen, vaan hän voi edustaa mitä tahansa kaunokirjallisuuden lajia. Palkinnon perusti 1969 Books Abroad -kirjallisuuslehden päätoimittaja Ivar Ivask nimellä Books Abroad International Prize for Literature. Se nimettiin myöhemmin uudelleen nimelle Books Abroad/Neustadt Prize, ja nykyisen nimensä Neustadt International Prize for Literature se sai 1976”Neustadt International Prize for Literature”. World Literature Today . Viitattu 12.11.2009.. 

Palkinto muodostuu kunniakirjasta, hopeisesta kotkansulasta ja nykyään 50 000 dollarin suuruisesta rahapalkinnosta. Palkinnon jatkuvuuden varmistaa Ardmoressa Oklahomassa sijaitseva Walter ja Doris Neustadtin lahjarahasto. Linkki kuollut 12.11.2009., ja palkinto on nimetty tämän perheen mukaan. Myös Oklahoman yliopisto ja sen kirjallinen julkaisu World Literature Today osallistuvat palkinnon rahoitukseen.

Ehdokkaat valitsee lautakunta, johon kuuluu vähintään seitsemän erikielistä jäsentä eri puolilta maailmaa. Pudotuspelinä toimitettavan äänestysmenetelmän on kehittänyt Kai Laitinen, joka oli tutustunut palkinnon luoneeseen virolaissyntyisen Ivaskiin tämän viettäessä kesiään SuomessaMauno Saari: Haavikko-niminen mies. Otava, 2009, s. 259–260, 268..

Palkinto myönnettiin 1984 suomalaiselle Paavo Haavikolle, jonka puolestapuhujana lautakunnassa toimi Bo Carpelan”Neustadt Prize 1984”. World Literature Today . Viitattu 12.11.2009.. 11 ehdokkaasta Haavikon rinnalle ratkaisevalle äänestyskierrokselle ylsi Jorge Luis BorgesSaari 2009, s. 261..
Haavikko oli ensimmäistä kertaa ehdokkaana jo 1972, tuolloin puhemiehenään Kai Laitinen”Neustadt Prize 1972”. World Literature Today . Viitattu 12.11.2009.. Haavikon lisäksi ainoana suomalaisehdokkaana on ollut runoilija Mirkka Rekola 2000, kun Kirsti Simonsuuri kuului valintalautakuntaan”Neustadt Prize 2000”. World Literature Today . Viitattu 15.11.2009..

Palkinnon saajat
VuosiNimiMaa Kieli/kielet  1970 Giuseppe Ungaretti Italia italia 1972 Gabriel García Márquez Kolumbia espanja 1974 Francis Ponge Ranska ranska 1976 Elizabeth Bishop Yhdysvallat  englanti 1978 Czesław Miłosz Puola puola 1980 Josef Škvorecký Tšekkoslovakia/Kanada tšekki 1982 Octavio Paz Meksiko espanja 1984 Paavo Haavikko Suomi  suomi 1986 Max Frisch Sveitsi  saksa 1988 Raja Rao Intia/Yhdysvallat englanti 1990 Tomas Tranströmer Ruotsi ruotsi 1992 João Cabral de Melo Neto Brasilia portugali 1994 Edward Kamau Brathwaite Barbados englanti 1996 Assia Djebar Algeria ranska 1998 Nuruddin FarahSomalia englanti 2000 David Malouf  Australia englanti 2002 Álvaro Mutis  Kolumbia espanja 2004 Adam Zagajewski Puola  puola 2006 Claribel Alegría Nicaragua/El Salvador espanja 2008 Patricia Grace Uusi-Seelanti englanti 2010 Duo Duo Kiina kiina 2012 Rohinton Mistry Intia/Kanada englanti 2014 Mia Couto Mosambik portugali 2016 Dubravka Ugrešić Kroatia kroatia 2018 Edwidge Danticat Yhdysvallat/Haiti englanti 2020 Ismail Kadaré Albania albania 2022 Boubacar Boris Diop Senegal wolof, ranska 2024 Ananda Devi Mauritius ranska 2026  Ibrahim Nasrallah  Palestiina  arabia

 Lähteet 

Aiheesta muualla
 The Neustadt Prizes

Luokka:Yhdysvaltalaiset kirjallisuuspalkinnot